ru en kk ky ru ru ky ky ru ru ru bg ru ru ru en hbs_cyr ru ky hu ky ru tt ky ky ky ky ky ky ky ky ky ky ky ky ky ky ky ky ky ky ky ky ky ky ru el ru ky ru ky ru ky ru ky ru ky ru tt ru ky ky ky ru ru bg ky ru ru ru ky ru ru ru ky ky ky ru ky ky ky ru ky ky ru
"Айат пресс", 30.07.09 - 6-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
КР Президенти К. Бакиевге, Жогорку соттун кеңешинин төрагасы Г. Гутниченкого, КР Башкы прокурору
Э. Сатыбалдиевге КР президентинин 2008-жылдын 9-декабрындагы №434 жарлыгына ылайык кайрылуу
1996-жылы жаңы өнүгүп келе жаткан мамлекеттерге жардам катары кичи жана орто ишкерлерди колдоо деп, келген, Кыргыз өкмөтүнүн колдоосу аркылуу Германия инвесторлорунан 81000 дойч маркага немец тегирменин биз "Чыңгыш" дыйкан чарбасы кредитке беш жылдык мөөнөткө сатып алганбыз. Каржы министрлигинин ишеним каты аркылуу АКБ "Кыргызстан" биз менен келишим түзүп эсептөө, кредитти төлөө-тейлөө кызматтарын жүргүзүп турушчу.
Тегирменди алып жатканда 1-2-3-сорттогу ундар чыгат деп айтышкан. Алып келип койгондо ундардын өңү каралжын болуп экинчи сорт (серый ун) чыгат экен. Текшерүүдөн нан чыгаруучу инспекциянын экспертизасынан өткөрүп, 1-сорт ун чыкпай, 2-сорттогу ун гана чыгат делген. Биз кошумча деталдарын кошуп эптеп ундун өңүн өзгөртүп 1-2-сорттогу кошулмасы (орточо ун) деп сатып жаттык. Ошондой болсо дагы тегирмен элге алынып, жакшы иштей баштаган атайын имараттар курулуп, кырман сактоочу жайларды уюштуруп, эми иштей баштаганда банк "тегирменди сатабыз" деп токтоттуруп ,ал азыркы учурда таланып-толонуп иштебей же сатылбай турат.
Келишим боюнча кредитти эптеп 1996-1997-1998-жылдары төлөп турдук. Бирок 1998-жылкы дойч марканын сомго карата тез көтөрүлүп кетиши, андан 2001-жылкы дойч маркасынын еврого өтүп кетиши бизди такыр эле банкрот кылып, еврого жетпей калдык. Алсак, 1996-жылы 1000дм х 7см = 7000 сом, 1998-жылы 1000дм х 24сом = 24000 сом, 2001-жылы 1000 евро х 50сом = 50000 сом.
Ошондо, биздин төккөн акчабыз банктын процентине гана төлөнүп калды, биз 540000 сомго тегирменди алсак, азыркы учурда 3700000 сомго евро алып төлөө керек. Биз болгон мүмкүнчүлүгүбүз менен аракет кылып, айыл жергесинде аябай кыйынчылык менен 10000 евро төктүк. (510000 сом) Ошол мезгилде ундун баасы көтөрүлбөй, валюта көтөрүлүп жатып 2004-жылы АКБ "Кыргызстан" Нарын район аралык экономикалык сотко берип, 75169,7 евро же 3758485 сом төлөнсүн деп чечим чыгарылган. Биз президентке, өкмөткө, каржы министрлигине кат аркылуу кайрылып жатып, каржы министрлиги кредитти узартууга банктан, соттон документтерин кайтарылсын деп, каржы министрлигинен кайрылган кат берилсе да, сот аткаруучуларга аукцион болор алдындагы биздин жазган арызыбызда көрсөтүлгөндөй квартиралардын баасын ошол мезгилдеги базар баасында баалатып берүүсүн суранганбыз . Буларды карабай өз кызыкчылыктарын ойлоп, ижарага коюлган Жал кичирайонундагы эки бөлмөлүү 9-үйдөгү, 99-квартираны аукцион кылды деп, сот аткаруучулар 2006-жылы 28-декабрда бизди катыштырбай эле өздөрү 764000 сомго сатып жиберишиптир, ал эми Жал кичирайонундагы үч бөлмөлүү 89-үйдөгү 40-квартираны АКБ "Кыргызстан" банкы 902000 сомго өздөрүнүн кызматчыларына сатышыптыр. Булар саткан баа өздөрүнүн койгон эски баа менен сатылган. Сот аткаруучулардын мыйзамы боюнча 59-статьянын 1-пунктунда көрсөтүлгөндөй "карызкордун мүлкүн баалоону сот аткаруу күнүнө колдонулган рыноктук бааларга карата жүргүзүлөт. Мында өндүрүп алуучу менен карызкордун ортосунда баалоо жөнүндө эске алынышы мүмкүн". Атайы экспертизалык баалоочу адис келип катышышы керек болчу. Сот аткаруучу менен банк сүйлөшүп туруп өздөрүнүн кишилерине кайра 50000 доллардан сатышкан. Ошондо эки бөлмөлүү квартира 764000 сомго (20миң доллар), ал эми үч бөлмөлүү квартира 902000 (23миң долларга) сатылып, негизги (основной) сумманы да жаппай калды, негизги сумма 1810300 сом болсо (47630 доллар), сатылгандагы баасы 1666000сом (43миң доллар) документтери бар. Ал эми 2006-жылдын 28-декабрда аукцион болгон күнү ушул квартиралардын баасы эки бөлмөлүү үйдүкү эксперттин баалоосу менен 1360000сом (37500 доллар), үч бөлмөлүү үйдүкү 1525000сом (40000 доллар) болгон, бул баа адилет министрлигинин эксперттеринин текшерүүсүнөн алынган. Мамлекетке келтирилген зыян 1233000 сом же болбосо 32400 АКШ долларын түзгөн.
Өз кызыкчылыгын көздөгөн сот кызматчылары
Сот аткаруучулар өз кызыкчылыктарын ойлоп, 2009-жылдын 24-июлунда 9-үйдөгү 99-квартираны талкалап, ээлери жок квартирага киришип үйдөгү оокаттарын жыйнап, күбө кишилерди өздөрүнүн келген адамдарын күбө кылып акт түзүшкөн. Үй ээлери келип, үйдөгү алтын буюмдарын, акчаларын сураганда актыда эч кандай алтын буюмдар, акчалар жазылган эмес. Арча-Бешик жаңы конушунан чоң үй алам деп, жылдап чогултуп жүргөн 50 миң доллары, үйдөгү нанга деп калтырылган 200 сомго чейинки майда акчалар жана аялынын 4 комплект алтын сөйкө, шакектери дагы калбаптыр, а күмүштөрүн эсептебей эле коелу. Бул Ленин райондук сот аткаруучулардын жасаган иштерин райондук милицияга жана прокуратурага берилип, сурак жүрүп жатат. Сот аткаруучулардын өзүм билемдиги жеке өздөрүнүн кызыкчылыгын көздөп, соттордон чыгарылган аныктамалары боюнча (определение тиркелет) үйдөн чыгарып салуу (выселение) токтотулуп турсун деген Нарын район аралык сотунун аныктамасы боюнча аткаруу баракчасын токтотулсун деген. Ал эми Бишкек шаардык район аралык сотундагы сот аткаруучулардын туура эмес иш аткаргандыгы тууралуу кайра каралуучу аныктамасы турса дагы, ошондой эле Ленин райондук сотунун 3-август 2009-жылдагы сотко каралуучу аныктамасын көзгө илбестен болбой өздөрү квартираны талкалап киришкен. Бул каракчылык эмей эмине? Террористтерге каршы иш жүргүзүп аткансып, үй ээлери жокто үй талкалаган адамкерчиликке жатабы? Бир күн күтө турса болот беле? Эми ошо үй талкалагандар, аларга шыкакчы болгондор, бизди сыздатып-чыркыраткандардын да үйү бузулуп, чыркырап-сыздап калсын дегенден бөлөк аргабыз да жок. Сот аткаруучулардын мыйзамы боюнча 28-статьянын 1 пункту боюнча айтылгандай, "экономикалык сот берген документтеринин негизинде козголгон аткаруу ишин токтото туруу жана токтотуу ошол экономикалык сот тарабынан жүргүзүлөт". Калган бардык учурларда аткаруу ишин токтото туруу жана токтотуу соттук аткаруучунун кызматтык бөлүмү турган жер боюнча жалпы юридикалык соттор тарабынан жүргүзүлөт.
Ошондой эле 23-статьянын 4 пунктунда көрсөтүлгөндөй "эгерде талашып алууга мыйзам менен жол берилсе, карызкор аткаруу документин сот тартибинде талашса" деген мыйзамдар бузулган.
Кыргыз Республикасынын 2008-жылдын 9-декабрындагы жарлыгында көрсөтүлгөн менчиктин мыйзамдуу укуктарына кол салган адамдар "укукка каршы административдик чечимдер кабыл алгандыгы жана менчик ээлеринин мыйзаидуу укуктары кысымга кабылгандыгы үчүн күнөөлүү кызмат адамдарынын: аракеттери же аракетсиздиктери менчик ээсинин мыйзам укуктарын бузууга алып келген же ага багытталган укук коргоо органдарынын кызматкерлеринин (рейдерчиликке көмөктөшүү) менчик укугу жагында маселелер боюнча мыйзамдуу эмес сот чечимин кабыл алган судьялардын жоопкерчилигине.
Учурда сот аткаруучулар мыйзамды бузуу менен аукцион кылып, саткан деп Бишкектеги район аралык сотко берген териштирүү соту 31-августта болмок.
2006-жылдын 28-декабрында аукцион болгон күнү биз сот аткаруучу Теркулова Ася Капировна менен кабинетинде 28-29-декабрь күндөрү болгонбуз. Эч кандай сатып алуучулар келген эмес, биз "аукцион болгон жок" деген документтерин сураганыбызда начальнигинин жоктугуна жана жаңы жыл алдындагы отчетторуна байланыштырып бизге документтерди берген эмес. Мыйзам боюнча аукцион мүлк турган жерде өткөрүлүшү керек, ошол күнү квартиранын ээси туугандарыбыз үйдө сатып алуучуларды күтүп отурушкан, бирок эч ким келген эмес.
Мен 2006-жылы 28-декабрда болгон аукционду 2007-жылы 11-февралда, бир жарым айдан кийин уктум. Ал эми мыйзам боюнча 3 күндүн ичинде бардык жакка билдирүү керек болчу. 2007-жылдын 14-февралында Бишкек шаардык район аралык сотко кайрылып 4 айдан кийин чечим чыгарылып, чечимде сотко берүү убактысы өтүп кеткен деп, чечимди сатып алган жакка чыгарып койгон. Биз аппеляциялык даттануу жазып, шаардык сот биздин пайдабызга 2007-жылы 27-июлда чечим чыгарып беришкен. Үйдү сатып алган жак көзөмөлдүк даттануу менен жогорку сотко кайрылып, биздин катышуубуз жок эле саат 16-00го сотко чакыруу баракчасы менен барсак, саат 15-00до эле ишти карап коюшкан. Бул процесске жалгыз гана сатып алган Б. Умарова катышыптыр, калганыбыз сот аткаруучулар, банктын юристи, биздин адвокаттар катышпай калды. Бул жерден сот аткаруучулардын кызыкчылыгы үчүн сот-докладчик Үсөнов мыйзамды бузуп, председатель А. Мухамеджанов жана Сыдыковду, сотторду жаңылткан. Биз учурда жаңы ачылган жагдай боюнча кайрадан район аралык сотко берип, 31-август 2009-жылы каралганы турат. Айтор, менин алган тегирменим жалаң алтындан жасалгандай болуп, бүгүн тапкан-ташыганымды талаага чачып, минтип таланып-тонолуп калдык. Бизди колдогон да, коргогон да мыйзам жоктой.
Ушул мыйзам бузган, адам укугун тебелеген биздин ишке урматтуу Курманбек Салиевич, урматтуу Элмурза Ракиевич көңүлүңүздөрдү буруп, өз көзөмөлүңүздөргө алып, тыкыр изилдөө дайындап берүүңүздөрдү көптөн-көп өтүнөт элек.
"Чыңгыш" дыйкан чарбасынын жетекчиси Амантур Асеков
кыргыз тилиндеги гезит "Айат пресс"
email • архив • редакция
"Тираж, таасир, акча талаштык, биз талашпаган дагы эмне калды?"
Шай, шай шай жоолукчан шайлоо же ишенген кожоң сууга акса
Акылдуудан башчың болсо адашпайсын
Бой таштап тегирмендин барасына
Эне жана балдарды коргоо борборунун директору:
"Аборт азезил сыяктуу, жаныңды алат"
"Сайынбасаң сөөктөрүң ооруп, чучугуңа чейин зыркырайт"
"Мага жеке турмуш менен алышуу азырынча эрте"
Кундуз ЖОЛДУБАЕВА, "Ала тоо" маалымат программалар дирекциясынын атайын
"Турмушка чыкканга үч жолу жакшы шанс болгон"
"Күздүн керемети, жаздын деми шык"